## L’IVC presenta la producció valenciana ‘Cuatro días, cuatro noches’ a Castelló de la Plana i Peníscola

*** L’obra es podrà vore el dissabte 8 de novembre en el Teatre Principal de Castelló i el diumenge 9 en el Palau de Congressos de Peníscola**

L’Institut Valencià de Cultura programa una doble representació de la producció valenciana *Cuatro días, cuatro noches*. El Teatre Principal de Castelló acollirà l’obra el dissabte 8 de novembre, a les 19:00 hores, i el Palau de Congressos de Peníscola el diumenge 9 de novembre a la mateixa hora.

L’obra situa en escena tres germans, interpretats per Lara Salvador, Gloria March i Jorge Valle, que a penes han tingut contacte en els últims anys. La trobada es produïx per a complir una última voluntat del seu pare, mort cinc anys arrere. No obstant això, eixe no era exactament el desig del seu pare. Ell volia que les seues filles viatjaren a Valparaíso, en la Quinta Regió de Xile, la ciutat a on ell va recalar per casualitat i que li va preocupar tota la vida.

A partir d’eixe moment, els germans es qüestionen si les seues vides són com havien imaginat i si encara és possible recuperar la connexió que una vegada van compartir.

*Cuatro días, cuatro noches,* dirigida per Víctor Sánchez Rodríguez, és una producció de la companyia La Portuaria per a Russafa Escènica, amb la col·laboració de Sala Russafa, el Teatre El Musical (TEM) i l’Ajuntament de Sagunt.

Últimes entrades per a la funció en el Teatre Principal de Castelló i disponibles a la venda per a Palau de Congressos de Peníscola, en taquilla i en la web ivc.gva.es.

Fecha: 07/11/2025